
Ministru kabineta noteikumi Nr. 340
Rīgā 2024. gada 11. jūnijā (prot. Nr. 24 3. §)
Grozījumi Ministru kabineta 2021. gada 15. jūnija noteikumos Nr. 381 "Valsts aizsardzības mācības nometņu organizēšanas un darbības kārtība"
Izdoti saskaņā ar Valsts aizsardzības mācības
un Jaunsardzes likuma
5. panta pirmo daļu
· Izdarīt Ministru kabineta 2021. gada 15. jūnija noteikumos Nr. 381 "Valsts aizsardzības mācības nometņu organizēšanas un darbības kārtība" (Latvijas Vēstnesis, 2021, 117. nr.) šādus grozījumus:
· 1. Izteikt 2. punktu šādā redakcijā:
· "2. Nometnē izglītojamie brīvprātīgi apgūst aizsardzības ministra apstiprinātu interešu izglītības programmu, kas papildina mācību kursā "Valsts aizsardzības mācība" (turpmāk – mācību kurss) apgūtās zināšanas, prasmes un vērtības."
· 2. Izteikt 3. punktu šādā redakcijā:
· "3. Nometni organizē pēc mācību kursa apgūšanas."
· 3. Izteikt 4. punktu šādā redakcijā:
· "4. Pretendēt uz dalību nometnē var izglītojamais, kurš izglītības iestādē vispārējās vidējās vai profesionālās vidējās izglītības programmā ir apguvis mācību kursu un otrajā mācību gadā mācību kursa noslēgumā saņēmis galīgo vērtējumu, kas nav zemāks par "daļēji apgūts", un ievēro Izglītības likumā noteiktos izglītojamā pienākumus. Pieteikumu dalībai nometnē izglītojamais iesniedz jaunsargu instruktoram, kurš īsteno mācību kursu attiecīgajā izglītības iestādē."
· 4. Izteikt 8.7. apakšpunktu šādā redakcijā:
· "8.7. informē izglītojamos, kuri apgūst mācību kursu, par nometni un pieteikšanās kārtību;".

